玄空六法

玄空之學古矣，立空之名熟矣，而大法之稱，或末之開也。而世有用之者，雖有其名，而明之者殊無其人焉，惟蔣氏辨正，劉氏小補而已，其他未所見也。此外有以六十四卦，有以洛書九數，附楊公蔣公之說，即以為大玄空者，海盤張氏，錫山章氏二者而已，後之人附張說者聞多，而附章說為尤甚，而尤以今玆為最，自發還多，經僕公開以來，繼起者，對天心正運紫白法之推求，可說至矣盡矣，隔靴搔癢，暗中摸索，玲瓏滿室，可謂極推敲之能事，無以復加矣，其熟知玄空古學，尚有存焉，乃只訣雖見，而悟其原理為難也。易有太極，是推其然而及其所以然，地理用玄空六法者，是用天開地闢，已成之先後天八卦，推求其所以然之理，而窮其用也。故其用法有六，始日玄空，次曰雌雄金龍挨星城門太歲，此六者，具體用妙道，極陰陽之原理，聯合而用之，猶人之有五官肢體，性命道義焉，玄空之義，係以其擴廓之穴體言之，以天地人三才一體言之，猶以人物之肢體混言之也。故曰大，而大體之中，人有男女，物有雌雄，其首尾四肢五臟六腑，各有陰陽五行，故分而言之曰雌雄，曰男女，有雌雄男女矣，則其氣其質，在在有消長往來，動靜交媾之道，而雌與雄，各有乾乾不息之氣，故能發育萬物，此氣懷時偕行，與時偕極，故易之乾卦六盡皆陽，為萬事萬物發端之始，錯而變之，則六十四卦與萬象皆在其中矣，故曰金龍，堪為天道，故設卦象媾之，輿雖地道，其山形水勢，有形有象，其胚胎生育，均有先後之序，往來消長，妙有造化之不同，末使非原之於天道也，故以天極之星應之，用雖在地，氣底於天，故日挨星，既有主宰之氣矣，有長中少之形體矣，胎期既屆，勢必人世，而時期雖有先後，然必有一定之道路出焉，猶居城市之民，其往來出入也。必經城門，氣脈往來，與人相似，故凡安墳立宅，乘氣納氣，莫不有通氣之所，經云八國城門鎖正氣是也。於是知城門為有形可見之象，不言而喻矣，太歲為隨時立宰之神，即隨時主宰之氣，周流六虛，循環無端，為長中少三索各人之造化，此流動之氣，與玄空雌雄金龍挨星城門五者，息息相通，某運得，某運失，某年吉，某年凶，某時利，某時不利，此所謂太歲也。循其序而誰求之，則地理之道無餘蘊矣。（研究六法寓義閤自明）

    上述各義，恐閤者猶難了解，茲姑以人生之道唯之，人為萬物之靈，肢體其佛，三才合一，一天地也。一玄空也。六法之首曰玄空老，猶則頭，不問其為男女老少，統稱之人而已，然人之中有男女老少之分，陽以相陰，陰以含陽，於是萬物育焉，四時生焉，男女相須而成夫婦，夫婦相交而後生育，故地理稱之曰雌雄，有男女矣，而其氣血強弱，務必審察，必兩兩生旺，方能生育，若一老一少，一強一弱，則生育之道無望焉，看金龍者，猶看人之精氣神何若也。四曰挨星者，有其人矣，有其男女矣，各有其至剛至健之精氣矣，而乾剛坤柔、乾健坤順，男性重者生女，女性重者生男，一索而長，再索而中，三索而少，此所謂挨也。男女為父母之結晶，亦即乾坤之精氣，天之樞紐，在於北極，與道立宅安墳之所取，其為養生養死之樞紐，陰陽交媾之棠奧，亦猶堪道之七星，男精女血，和合而成胎，故亦以星名之，既結晶矣，懷胎十月，必經自然之道，產生而為人，與道之曰城門者，亦猶是也。言之似俗，於理則然，未曰太歲者，流動之氣也。天地之氣，陰陽消長，日月往來，是以雌雄男女，各有少壯強盛衰頹之時期，一二二索，先後出入於世，於事於物之造化，亦依次代謝，理勢然也。故年則子丑寅卯十二支為一周，時則春夏秋冬為四季，運則一二三四六七八九為終始，周而復始，循環無端，合時則吉，失時則凶，生旺則吉，衰死則凶，行之於地理陰陽，喻之於人事得失，一而已矣，閱者其心領神會之也可。

玄空章

    古伏義氏之畫卦也。本諸無物，而形諸有象也。易日，易有太極，是生兩儀，又曰，天地定位，山澤通氣，雷風相薄，水火不相射者，乃以無物而畫諸有象，無方而是以有位也。無而為有，有生於無！無無而有，有有而無，無而有，有而無，氣也物也。一而已矣，合而言之即太極，即玄空也。分之即一陰一陽一老一少也。老與老對，少與少匹，天地之自然，陰陽之交媾也。玄空圖之O 似無物而實有象，玄空之先天圖O實有象而似無物二為有而尚未現諸於外，一為無而實已含諸於內，故周子曰：無極而太極者，亦即此玄空之無物而有象也。玄之又玄，云性而有，云有而無，形諸於用也。實有其時，空而又空，無物實有象，無體而有位，言之於體也。實有其情，故名曰玄空，然玄空與太極，乃二而一，一而二也。太極者，云其中而內也，玄空者，云其外而中亦有其內矣，太極則云生兩儀四象八卦，玄空則云其已成之八卦，有方有體而名之也。有其中，然後有其外，中而無八卦，則太極不成，外而無太極，則玄空不立，一則以小及大，以內及外，一則以大及小，以外及內，云其內，小則無內，為發動所由之幾，故曰太極，云其外，大而無外．為三才一體之象，故曰玄空，卷之藏於密者太極也。放之彌六合者玄空也。故物物有太極，即物物有玄空，太極言其幾，玄空言其氣，未發者為太極，已發者為玄空，易曰吉凶悔吝生乎動，故地理吉凶之關係，不外山情水意，亦係乎其動者也。先天為體，靜而動者也。後天為用，動而靜者也。其動也。氣運有消長之分，其靜也。吉凶有方位之辨，一先一後，一山一水，如影隨形，如響斯應，片響不能分離，絲毫不能假借，玄空之義大矣哉。

    玄空二字，實包含太極陰陽天地萬物而言之，繫之以無形，確乎有象，繫之以有象，似亦無體，故玄空圖繪以O者，即此意也。第二繪以先天圖者，經曰天地定位，山澤通氣，重風相薄，水火不相射者，即大玄空也。天地者，一大玄空也。人亦一玄空，物物亦各具一玄空，玄空之理無盡，萬物之消長往來亦無窮，易之謂道，一陰一陽，玄空之理，一動一靜，動於上者曰理氣，動於下者曰巒頭，故地理與天時并論，故以玄空名之，乾父坤母，陰陽相交而生六子，玄空之體具矣，山峙水流，而地理之理寓矣，經日先天為體者，體有體之安排，乾統三男，坤統三女，各管九十年，列為上下兩片也。後天流行之氣為用者，上元一二三四之次序，體卦之坤統三女也。下元六七八九之次序，體卦之乾統三男也。此往彼來，循環無端，有先天之體卦，而後有後天之用卦，體用兩合，乃玄空之妙道也。再合乎山水動靜有形之體用，與無形者兩兩相配，方合地理之作法，世人只知有有形之體用，不知有無形之體用，此所以大玄空之用法，千百年而不明也。

雌雄章

陰陽分而言之曰雌雄者，言其形，非言其氣也。上下有無形之陰陽互相往來，而後有有形之雌雄互相交媾，天氣下降，地氣上升，此大雌雄之交媾也。山靜水動，山峙水流，此形體上之交媾也。大小強弱，雌雄之形，動靜剛柔，雌雄之情，大小不相符，動靜不相配，則雌是雌而雄是雄，雖有其名，而無交媾之實矣，相地務必有外氣行形之雌雄，而後有內氣止生之生氣，外氣交，內自合，此所謂看雌雄也。而雌雄有大小之分，作法中每運有一大雌雄，謂之父母卦，為每運之正向，其力大，經云：雌與雄交會合玄空，此指山水有形之雌雄而言，又云：雄與雌玄空卦內推，此指陰陽二氣，無形之雌雄而言，經又云：陰陽相見兩為難，一山一水何足言，玩此則雌雄之義，明白曉暢矣。

    雌雄者，陰陽動靜對待之稱，以言乎體，則一動一靜，一山一水，一實一空，即雌雄也。以言乎用，則乾坤震巽坎離艮兌，自然之氣感，自然之交合，即雌雄也。楊公養老看雌雄者，看有形之山水，與辨無形之陰陽也。有形之山水動靜，原本諸無形之陰陽二氣，楊公不云相陰陽，而曰看雌雄者，乃有形之往來，即無形之交合也。所以陰陽無不配，雌雄無不合，不配與不合，即謂之相乘，見夫某方有多大之高山實地，其對面一方，亦必取其多大之水道低地以配之，觀其形之相配，既出於自然，知其氣之交合，亦出於毫不勉強，此中奧竅，全憑作者以目力足力斟酌定之，所以相地有龍穴砂水向，五大要素之分辨，奧語有十大真意之辨別，避其偏而就其正，經云：前後八尺不宜雜，斜正受來陰陽取，八尺者極言其小也。外氣即合，其八尺之所，陰陽無不配，雌雄無不交，此為不易之理，惟其行之方向，與夫無形之消長，有合時失時之別耳，元有上下，運有八卦，其氣運既不同，其物質之感受，當然亦隨之而變易，此所以巒頭有合情與否，理氣有合時與否之分也。世人不知雌雄有無形與有形之真旨，徒從羅經上紅黑字分為陰陽，又從掌訣上分為順逆，即以為看雌雄者，顛倒是非，真偽莫辨，莫怪後之研究地學者，盲無適從也。

金龍章

經云：先看金龍動不動，龍分兩片陰陽取，乾坎艮震為陽一片，巽離坤兌為陰一片，此八卦方位之兩片也。陰一片為山，陽一片為水，此形勢之二片也。金龍者，陽剛之動氣也。地之有金龍，猶人之有精神，故以（乾）之本體形容之，易之乾卦，六畫純陽，均以龍名之者，以陽極於九，而其氣最健也。地之氣脈亦然，變化莫測，消長靡定，故以龍名之，然其動也。必以水之動與山之動，兩兩相對，精神兩全，方合兩片，若相對者，山動而水不動，或山大而水小，或有山而無水，有水而無山，兩無精神，則兩片不分，金龍不動，雌雄不交，陰陽無取，故以先看金龍動不動，為看地最要之旨，上元一二三四運，取後天乾坎艮震四陽卦為山一片，巽離坤兌四陰卦為水一片，下元六七八九運，以乾坎艮震四陽卦為水一片，巽離坤兌四陰卦為山一片，此統而言之也。既有山水兩片矣，而相見必取相對，不相對則雖相見而不能相交，故經云：江南龍來江北望，江西龍去望江東，南與北對，東與西對，故一必對九，二必對八，三必對七，四必對六，不合十者金龍不望，不望則不交矣，其挨排之法，須分陽奇陰偶，一三七九為陽，二四六八為陰，陽順陰逆，飛佈九宮，五為當令主宰之神，故其飛佈所臨之方，即為當運旺氣所臨之宮，閱蔣公地理錄要所載，一運五黃到離宮，故以離宮為旺水！即金龍也。次云七運五黃飛佈到震，故以震宮為旺水，即金龍也。閱者不察，洛書九書，不分奇偶，不辨陰陽順逆，每運均以對宮為旺水，以訛傳誤，迄今未明，不知蔣公授人以四正奇數之用法，四隅偶數，猶藏而不露也。何以知之，其以一運言之，而不言二運，下文直說下元七運，一與七皆奇數也。佈法相同，若依次直說二運五黃到坤，取坤宮為旺水為金龍者，誠其所謂石破天驚，鬼當夜哭矣，水之金龍，既如上述，而山之金龍作法，不外相對兩片，曰望者，以對面相望之宮為言也。閱者當可瞭然矣，大金龍即大雌雄，金龍有大而無小，有一而無二，雌雄則大小之分，每一運有一運之大雌雄，有每一運之小雌雄，大金龍之動不動，只有兩卦，其形可見，小雌雄之交不交，計有八卦，無形可見，雖同是日看，而看之中實有不同存焉。

    地學有金龍二字，似甚奇特，而尤以動為最貴，龍而不動，當然已無生氣，而龍之上綴以金字者，以乾為金，六畫純陽，故曰金龍，極言其至剛至動也。此實有深意存焉，楊公首說看雌雄，看有形之象也。接著就說先看金龍動不動，看無形之氣也。於此可知地理精義，既見有形之雌雄矣，而立宅安墳，向難取用，必更看其龍之或雌或雄，皆有乾乾至剛之如金龍之動氣，方可取裁，否則雖有陰陽可分，雌雄可名，若此龍已成衰弱，猶人之血氣已衰，欲望其發育，當然有所難能，此所以山形水勢，其氣脈之動不動，必當先看也。龍即氣，動即生，皆有氣可見，龍之形象，動之體態，雖難描模，而一經指破，人人能辨之，全在目力經驗上得之，一言以比之，看地猶看人，人之精神與否，衰頹與否，亦即金龍之動不動是也。日先看者，猶人在未婚之前，先看對方也。倘或男或女，一方有衰弱之象，則雖勉強成婚，而必其無生育之望矣，看金龍之義在此，此與前大金龍之作法，又另有一說矣，學者當分別運用之可也。山有山之金龍！水有水之金龍，各有其生旺至動之氣，形之於地面，乃可立穴，世人不察，有從洛書九數之當令一星，即名之曰金龍者，如章派一流之顛顛倒，用法全錯，與經旨重在先看，字義完全相悖，經又云，辰戌丑未叩金龍，動得、水不窮，彼曰看，此曰叩，作法又異，叩者候也。即嚴凝溫厚之分也。乃接著之意，天地之氣，隨四時而變易，用其當令之氣，與地局立向上下相合者，攝而取用之，即所謂叩也。此與候星一法，大同小異，務必推五運，定六氣，排六甲，佈八門，以定作法，太陽為上天至動之氣，周流不息，人在地上，立穴立宅，有一定之方，候其時而攝得此氣，天地合一，方可永久生旺，經日，認金龍，一經一緯義不窮，動不動，直待高人施妙用是也。看其氣已屬難言，叩其氣則更難明矣，看為傳眼，叩是傳心，詳玩之不難分曉矣。

挨星章

    經云：惟有挨星最為貴，洩漏天機祕，又云：先天羅經十二支，後天再用干與維，八千四維輔支位，子母公孫同此推，父母交而生六子，乃成先天八卦，抽爻換象，再生子息，方成子母公孫，三生萬物是玄關，即經謂識得父母三般卦，二十四龍管三卦是也。明此，則知子母公孫，係從抽換妙合而來，三般卦，三大卦，乃挨星中之取用作法，名異而實同，一而二，二而一也。稱挨星者，一索二索三索也。至洛書九數，一二三四六七八九，即後天坎坤震巽乾兌艮離，隨時流行之氣，此挨星之用，非挨星之體也。蓋不曰數，不曰卦，而以星名之者，乃陰陽之結晶，八卦九氣，各有乘旺失令之時，陰陽消長之理，若稱數與卦，則猶雌雄之情陰陽無據！

稱以星名者，以天樞為言也。運幹有時，氣有實據，而挨星中猶無廉貞，具有深意，星而曰挨，正有性理之大義存焉，挨者輪也。六子不能同時入世，中樞非一星一時之私物，運有修短，氣有交替，故無廉貞而曰挨星，曰子母公孫者，乃九氣產生之倫序，雌雄交媾之排行也。父母老而退休，六子各自權衡，蔣註：經四位而起父母，一坎而中男中女，水火不相射也。四巽為長男長女，雷風相薄也。七兌為少男少女，山澤通氣也。故曰三般，三般即一四七之三運也。曰三大卦者，乃三家之道，各各不同，世有以二五八三六九為言者，未明真旨也。長則轄乎江東，少則轄乎江西，惟中則轄乎江南江北，代父行事，為子息中之父母，氣運最長，三卦各有興替之期，經曰：四個一者，已暗示風雷矣，曰四個二者，已暗示山澤矣，曰八神共一卦者，已暗示水火矣，局有東西南北，水有前後左右，曰東西南北者，乃局運久替，山水旺衰之權衡耳，乃挨星之作法耳，首四句繹山澤之妙用，暗示二十四龍中，各具有三合在內，中二句巽指雷風，辰指天地，亥指水火，是言三大卦直達之用法，末二句甲癸申一卦，以補救之道申明之，曰一路行者，當上元初運時，雷風一卦，已可先時取用之，故此云云。

    奧語首章八句，歷古以來，尚未有人道破，暗中摸索，以為八句於二十四龍末全，後加于未卯等八句，以訛傳誤，莫可究詰，不知挨星乃先天交媾之結晶，既產生而不再變易，惟其流行之用法，則本諸後天八卦，分其生旺，定其衰死，經云：正神百步始成龍，撥水入零堂！山水取捨，全以零正為主，得乾一索而為震祿在也。再索而為坎貪狼也。三索而為艮左輔也。易只有八卦，故挨星獨無廉貞，推之於氣運，無五黃運亦然，天地自然之氣，無處不交媾，故挨星八卦，無處不相配，易曰天地定位武巨也，雷風相薄祿文也。水火不相射貪弼也。山澤通氣輔破也。妙合既定，千古不易，挨乃出於自然，非人為也。僕嘗謂自然之雌雄，自然之交媾者此也。蔣公曰：得訣者自明之，即得此天地自然之訣也。世以掌訣為訣，飛佈為挨星非矣，姜氏日貪巨祿文一 一挨去，故曰挨星，乃指天地流行之氣，上元一二三四，下元六七八九，自然之流行，亦猶挨也，姜氏豈欺我哉，蔣氏既不敢一旦洩，豈姜氏復能言之。

城門章

    城以鎖氣，門以通氣，經曰：八國城門鎖正氣，八國言其周密之象，城門言其通氣之所，有周密而無空缺，則陰陽不分，動靜不明，全空缺而無周密，則氣散而不收，經曰：高山頂上空無穴，無城無門，故不結穴，又日：乘風則散，界水則止，此內外二氣合而言之也。曰城言其外圍也，曰門言其內口也。內為最近之所，關乎近代，穴之收氣與否，交媾與否，全憑乎此，惟在實地考證，是城非城，是門非門，老於相地者，自能一言立曉，茲以陽宅喻之，則更為明顯，入其屋，必由大門，入其室，必由房門，居城市者入其家，必先由城門，有入必有出，故輿道之入其穴，入其極也。所以山必有徑，經曰城門一訣，惟此而已。    經云：地有四勢，氣從八方，實為辨城門之要旨，四勢之闔闢，八方之動靜，以最相象最密切之城門，作為比擬，所以云城門一訣最為良，識得五星城門訣，立宅安墳大吉昌也。城垣四圍皆密，惟城之門可通往來，人行則氣動，空缺則風來，乃形氣自然之理，蓋言人力所為之城門，其動靜乃如此，而地理天然之形勢，亦無不皆然，乘風則散，界水則止一也。城門關係全城啟閉，穴地乘風界水，關係生氣之聚散，經云：千里來龍住是也。住之之義，即在有城無城，有門無門之間判之，世人往往不從四勢八方著意，以為城門另有口訣，或從九氣中空際著想，或從掌模上挨排出來，捨近就遠，殊可發噓，古云一訣者，乃以形勢上之動靜，與挨星上之生死為言也。通氣之所，關係最重，或在前後，或在左右，其吉凶禍福，或在上元，或在下元，或在現在將來，均以城門斷之，無有不驗者，所以有同一旺龍，城門在左，則發而致福，城門在右，則敗而致禍者，合得正神則禍，合得零神則福者，實為立宅安墳之大關鍵，所謂訣者，如此而已矣，而尤以山龍為最顯著，平洋則氣寬而散，較山地為隱約，關係則相等也。務在閱歷上著眼，惟今世擇地，地少人多，大都以得脈為先，至城門之大小有無，非可拘泥矣，然猶陽居之不論華廈蓬蓽，其形式上必各有其門戶，或則堅強而雅，或則簡陋而俗，聯勝於無而已，在人隨地剪裁之可也。

大歲章

太極者，流行之氣也。一索再索三索，各人所得之造化休咎也。易曰，夫大人者，與天地合其德，與日月合其明，與四時合其序，與鬼神合其吉凶，大人謂五，天位五，地位二，地理曰太歲者，亦天地人三才一氣相通之義也。值年值月，有以十二支神方位推求者，如子年在正北，午年在正南，子年以申子辰方之形氣，午年以寅午戌方之形氣，相求吉凶，經云但看大歲是何神，立地見分明，成敗定斷何公位，三合年中是，蓋又曰，太歲吉則助吉，凶則助凶，要知此吉此凶，非太歲之吉凶，乃形勢方位，參以理氣中之吉凶也。年有二十四氣，氣有溫厚嚴凝之不同，辰戌丑未為天地四方之界，界所有分，氣亦各殊，立宅安墳能迎其合時得令之氣，經稱叩金龍永不窮者，即此四方之動氣，亦太歲之一也。六法惟太歲為最煩鎖，為用多端，不可勝舉，他如大運小運之推算，當以八卦之陰陽二爻為主，有數十年數百年者，局小則以小運推之，局大則以大運推之，此亦太歲之一也。又有推以某年某命關於某房者，亦一法也。總之形氣相參，方有應驗。

    經云推五運定六氣者，以一年之太歲推求之也。六法惟太歲最為繁雜，須與上述五法，相提並論，為斷驗吉凶之要訣，十二支神之值年，太陽之纏度，紫白之飛加，到宮對沖，三合六合，均與挨星城門等法，息息相通，殊非三言兩語可以了解，總之以氣運論，以年月論，均可名之曰太歲，地理以太歲一法附於六法之中者，因與立宅安墳，最有關係，當其未成之先，及已成之後，現在及將來，其吉凶利害．均可推求而得之，世以太歲為另一神名者誤矣，實則支辰八卦之方位，與氣運氣候之消長往來，隨山形水勢之靈秀，互相感應耳，經云：氣感而應，於焉可證，冬至而葭灰飛，立秋而枯葉落，天時地理之關於人事亦然，經云：鬼福及人，語云親安則子安，木本水源，氣物之相感乃如此。

六法餘義

    六法精蘊，上節已闡述之矣，至其運用之道，閱者猶恐未詳，茲特不揮宣洩，復表而出之，以公同好，并以貢世之有德者運用之，今世歐風東漸，重科學而不重哲學，對此大都不加置信，甚至闢為迷信，實緣於原理深奧，潮流所趨，亦猶國學之於近代也。而於此為尤甚，行此者不究正理，類多術士，莫怪人之妄加評論也。研究者，第一務從阿洛先後天之卦理中推求，參以易學，證之辨正，理通則道自合，實則地理乃物質上之哲學，猶今土木工程之設計耳，其用法曰先天為體者，子母公孫，皆從交易變易而來，故二十四龍中，只有三大卦，千古不易，故曰體，而居於下層，猶磨之底盤，猶建築之基礎是也。曰後天為用者，其流行之氣，運用之序，實居于先天之上層，猶磨之上盤，如上元初運，體卦為坤，三爻皆陰，三六為一十八年，流行之氣則坎一也。坎為初運之正神，相對之午屬離九為零神，第二運體卦為巽，流行之氣則坤二也。上元以老母為始，長中少三女，依次而流行，下元六七八九，為流行之氣，體卦則少中長三男，而以老父為終，周而復始，循環無端，故曰一二三四為一片，六七八九為一片，以生成之數言之，則一六共宗也。二七同道也。三八為朋也。四九為友也。其原理即在乎此，以合十之數言之，上元一二三四為一片，下元九八七六為一片，於理亦通，此先後天體用兩卦合而言之也。上下各管九十年，故日兩片，玄空之義，乃具於此，至論每運之大雌雄也。則數有數之陰陽，卦有卦之陰陽，易曰天數五，地數五，五位相得而各有合，一三五七九，天數也。二四六八十，地數也。陽奇陰偶，陽順陰逆，故四正奇數，旺氣居對面，四隅偶數，旺氣在本宮，此其一也。楊公首言看雌雄者，乃先明乎天地交媾自然之雌雄，而後再看體質上有形之雌雄也。天地陰陽無形之氣，無方不交媾，無時不往來，二十四龍中，如子與午，卯與西，乾與巽，艮與坤，八千四維十二支，凡相對者，其玄空挨星，無一不相配，故無一非雌雄也。識得古口訣，方知此理之實在矣，惟世之講玄空挨星者，均誤於盤面上二十四字之陰陽紅黑，分順分逆，並有以運盤飛佈之紅黑字，隨陰隨陽為順逆，即為玄空挨星者，彌漫今茲，玄空古學，焉求其能徹底哉，則吾亦無如之何矣，以上三者，經已研幾及之矣，而雌雄看其形，金龍看其氣，夫山形水勢，其氣脈之動靜剛柔，不得不先為著眼，太動則剛而露，

太靜則柔而沉，動中之靜，剛中之柔，生生不已，無過不及，此金龍之動而有中也。傳眼惟此，傳心亦在乎此，易曰：吉凶悔吝生乎動，與此金龍動不動之動，三才一貫，其理一也。曰看日叩者。用法各殊耳，看於尋龍捉脈之先，叩於下穴登垣之際，言之非艱，行之維艱，其曰高人妙用，誠哉是言也。乾陽之氣既動矣，而生死零正，又須分清，旺龍死龍，務必辨明，經云．葬著旺龍當代發，葬著平龍發跡遲，生死零正，隨氣變遷，所以立向定向，山水取捨，形氣合一，乃為全美，城門為通氣之所，與穴最近，而最為密切，為動靜歸納之所，猶屋宇之有牆垣門戶，其防範疏密，有關家人之得失也。太歲乃當運值年主宰之氣，隨氣司政，猶醫家診脈用藥，須論五運六氣，地道亦然，還望有志於地學習六法之要旨，前已分別言之矣，茲再舉其一二作法，以供參考，如有山龍一處，朝南局格，後龍起伏有力，開幛重重，落脈有情，當面朝山挺秀，龍砂作案，虎砂整齊，城廓周全，明堂蓄聚，建於上元初運，水出坤宮，下砂關收，今當四運之際，為時已屈七十餘年，其家休咎如何，斷曰：丁財兩旺，一帆風順，體既合局，用亦得時，初年發了，二運旺財，兼發貴秀，庚午交進四運，太歲到向，已告脫氣，近十餘年來，遠不如前，數十年蓬勃氣象，為之一變，俟甲午交進六運，仍可大發，惟財局則較初運為遜，丁秀則略同也。如同為此局，水消當面，之玄而出，惟無朝案，斷曰：初運了財亦旺，或較上一家為更盛，無貴有秀，惟恐不久，第二運即見變色，今進四運，必已一落千丈，發而多故，乃形氣之所繫也。如同此朝南格局，城門在巽方者，斷驗又不同，初運了旺而財衰，長房最為吃虧，二運丁財平平，三運丁旺財退，奄奄數十年，及至四運，財局勃發，然易得易失，好自為之，方能持久，時交六運，陰陽相乘，丁旺財退，理勢然也。又如有平洋龍一處，坐東朝西，平洋龍格局，建於上元二運，乾宮為其城門，坤宮來水，當面開洋蓄聚，左右枝濱抱繞，後龍脈清有力，迄今五十餘年，其家休咎如何，斷曰，此平洋龍之吉格也。可稱體用兩得，建後必見大發了財，經云，甲癸申、貪狼一路行，建于四運者，為時實已稍遲，按水法正合江東卦氣，且逆水逆局，理應勃發，初年稍有不利，丙午年起，二十餘年中，頓成富家翁，然大都利於經商，即經所謂乙辛丁癸田莊位是也。庚午交四運起，逢酉戌亥三太歲，事多變遷，旺龍差近死龍，倘無接氣補救之地，則在此二十四年中！恐一蹶不振矣！語云墳多必發者，此其道也。此皆玄空六法形氣參合之徵兆，察其已往，可知將來，南北江東，已略述其義矣，玆再以江西言之，當下元六七八九運，江南江東，雖尚有得氣之令，然卦氣已促，究不能如上元之綿綿連接也。如以卯向言之，坐兌為下元初運之正神，向得東方之零神，此大金龍之零正，正合大父母之卦氣，若坐山脈氣雄厚，當面聚水之玄，應可勃發，然以上元朝西局相比，則一順一逆，得力久易，則有分別，因我，西高東下者星多，故此云云，若或有西流之水，則同為逆局，力量可相等耳，他如艮向坎向，亦為下元所必取，雖然，局向間如此推論，而水之來去，最宜詳審，書回顧我欲留者是也。作法中亦有江東江西江南江北之分，發於上元，發於下元，全繫乎此，陰地如此，陽基亦然，書曰，山旺即是水旺，水旺即是山旺，有水而無山，有山而無水，則山水均不能旺，有生旺之山，有衰死之水，而零正相配相對者，即山旺水旺之義也。至論陽宅，立極既明，其外氣內氣，開門安床，事同一例，世有論陽宅不與陰宅同用一法者，不明立極真旨，有以致之也。至於漸驗房份休咎，流年病態等等，亦不外形氣合一，再能玄空挨星中之孟仲老少，參以易之乾首坤腹各旨，隨其生旺衰死，推而求之，閱者詳參青囊玄空秘一曰，自可得之矣。

辨分房

分房之法，有分形勢理氣，祖宗墓地，猶植物之根核，凡植於膏腴之地，而兼得雨露日月之潤者，其物必繁榮，得其善因，必得善果，祖宗子孫之關係，猶根核之與枝葉，此至周於氣感與情感所至，亦猶電波之發音與收音，息息相感，方見成效，世俗向以血統為貴者，不過情感之一耳，從形勢上斷休咎，十有十驗，經云左盪水反，長房絕，右邊水射，小兒亡，當面水反中男當，曰反日射，皆形勢上所大忌，若之玄曲折，即不謂之凶可知矣，此以水言之，若論脈氣厚薄，與房份興替，亦為斷驗之大關鍵，察乎上述如植物之根核，得氣之輕重有無，亦為鐵證，此通而論之也。至前後左右有凶惡之形，不論元運生旺，均主召凶，若形既不惡，惟脈氣偏重，左右不相等者，或有形之水，時已失運者，欲知其何時害、何運凶者，吉于何房，凶至何地者，捨從理氣上推求不能，此形勢理氣之不能不相提並論，此其一也。斷失運之凶既如此，斷得運之吉，何獨不然，世以有二十四龍之杖法論短長，以八千四維十二支分為孟仲季者，未明立空挨星之旨也，不知挨星中有自然之子母公孫，有自然之孟仲季房，雷風屬長，水火屬中，山澤屬幼，而天地屬夫妻父母，與長房相通，此定例也。玄空挨星中既如此分，然萬不能脫離形勢，有是形，方有是應，試以南北之用水及挨星倫序論，脈在子上，得力于長中房，脈在壬上，得力于幼房，脈在癸上，得力于長房。於水亦然，午則發於長中，丙則發於幼房，丁則發于長房，得令如此論，失令亦如此斷，他卦倫序，均須按各卦之玄空挨星為主，并不如按坎離之呆論，亦不如坎離之以天地人三元揣摹，各宮之倫序各殊，各宮之分房不同，識得抽爻換象之挨星，方能講得房份，是非蒙混，絲毫不能假借，識得玄空六法者，自能分曉矣，此不得不辨者一也。

講世俗上山下水之非    經云：山上龍神不下水，水裡龍神不上山，山管山，水管水，明明說得山自為山，水自為水，山有山之地位，水有水之地位，古云龍神者，乃山水本位之氣脈，故曰龍神，曰江南龍來江北望，江南之龍神，其氣脈向北而望，其在江北之龍神，其氣脈必向江南而望，在南而來者，必知其為實地之龍神氣脈，即所謂山上龍神也。在北而望者，方知其為水裡之龍神氣脈無疑矣，山屬陰，水屬陽，陰陽豈能誤錯，氣脈處陰者，其相須相濟，必在于陽，反之即在于陰，即經日陰用陽朝，陽用陰應，故曰山管山，水管水，皆形氣之妙語，陰陽之原理使然也。章氏不察，不以山水有形之氣脈為龍神，誤以捕風捉影之洛書九數當令之一數為龍神，隨意飛佈，在向上坐山曰到山到向而言，若反之即曰顛倒而凶，名曰上山下水，根本全錯，本無置辨，惟今世行此者，到處風行，并請此即玄空挨星，以訛傳訛，莫可究吉，章氏所稱之龍神，即每運之正神，經云正神百步始成龍，水短便遭凶，今章氏以山向各有一正神，以向上之正神安在水裡為旺而曰吉，以山上之正神安在水裡為下水而曰凶，與經旨完全舛錯，此不得不辨者二也。

    　辨元運

一陰一陽謂之道，當以先後天卦理為主，花甲轉移，不過年代世紀之列數，于休咎得失，毫無所繫，世俗列為上中下三元者，亦習慣上聊以紀世之交替耳，非原理上徹底之妙語也。要知先天為體，有陰陽卦爻之不同，後天為用，有生旺衰死之交替，八卦二十四山，陰陽各十二，陽九陰六統計之，則一百八十年，分計之則陰陽各九十年，甲子至癸已為上元，甲午至癸亥為下元，所謂上下兩片也。先天之體，既已辨別清楚，而用則以先天之體卦，配以後天之生死零正為主，如以乾坤一卦之水火而言，坎水為上元一運之正神，龍旺二十七年，離火為零神，水旺一十八年，如以下元末運論，離火為正神，龍旺一十八年，坎水為零神，水旺二十七年，此後天為用，與先天之體，合而用之真旨也。他卦類推，世以二十年為一運，或以五黃運分為寄巽寄乾各管三十年，或以上元甲申交五黃運為言者，皆未明先後天體用二卦之原理，妄加測度之詞也，只知六十花甲之挨算，洛書九數之次序，知其然不知其所以然，比比皆是，此不得不辨者三也。

辨挨星

挨星之種類繁矣，而以今世為最，有以九星為言者，有以九數為言者，顛之倒之，不勝枚舉，凡事當求其所以然之理，方為真的，若捕風捉影，依樣葫蘆，則均可認之曰非，先天八卦陰陽交媾，能從掌上九宮，左右飛挨者，皆世俗之稱偽法無疑，無云百二十家妙訣，可知不特今茲如此，于千百年前，已同一轍，莫怪真理之難于探索，明師之無緣難遇也，蔣公苦口婆心，千呼萬呼，世尚有人謗之毀之者，何況今世時代更法，潮流所趨，豈無蹈前人之復轍哉，然真理其在，明達者豈無其人，一笑置之，何所為哉，此不得不辨者四也。

雜辨

    地理之作法多矣，不特形勢而然，尤以理氣為最，三合三元，輔星撥砂，種種用法，不勝枚舉，以地原理言之，萬難歸綱，以人事言之，可稱適合，理姑不談，安親則一也。地理天理性理，自有各個人之造化存焉，世惟地理不能普及，生則居廈屋，死則歸壤土，人人需三尺之土，人人有父母，人人為後人之父母，人人有孝親慈幼之志，若人人欲得福地，一切人事多端，咸歸納之于地理者，福地無如是之多，天理有不彰之處；雜說愈多，安心愈易，因果愈明，一定之理也。以學理言，則另當別論，論是辨非，非為其人，實為其天，世有以研究學術為從人情偏見上著意者，辨乎人，未明乎天也。自然之事，有自然之理，即有自然之學識以辨之，地

有情，天有理，人有道，合乎三不之道而行之，于地理陰陽，斯過半矣，語云：一德二運三風水，四積陰功五讀書，誠哉是言也。

    葬

    葬字可作三部份分析，上為草，中為屍，下為土，經云葬者乘生氣也。草為生氣之現于面者，土為地脈之本質，氣脈之厚薄，土質可以分辨，葬得生氣之所，則遺體不朽，書云龍貴陰，穴貴陽，陰則土質有力。陽則生氣中和，地理先看金龍動不動，即看生氣之動不動也。動則生，不動則死，萬物皆然，不過看地之生死，非看動物活動之為動為生，乃有勃勃然生動之氣象為生也。猶相家之看人骨格，與看神色為動為生也。表既現有生動之象，如草之然，其內氣之生動也無疑矣，乘此生動之氣脈，世有用屍體與骨灰者，物質也似已變異，氣感上則仍一而無二，氣與情，地與靈，不因物質上之變異，而其情氣，減其感應，骨亦物，灰亦物，于情不變，于氣仍感，感不感由于情，驗不驗亦由于情，情變則氣變矣，氣既變，于人亦無驗。

地理之原道，惟其如此，證之于世道人心，更為明顯，葬之云乎哉。

辨山龍與平龍之差等

山地平龍，各有優劣，而尤以山地為最，山地多骨，平龍多血，葬骨者不離肉，葬肉者不離血，總之得脈為地理之最上一乘，平龍一片，山地一線，平地除避水外，地脈不至于全脫，山地除遇風外，最怕脫脈，脈脫則受水而蟲生，氣寒而不育，絕滅之害，觸目皆是，今茲有開闢公墓者，一則以為節省地脈，不占生產，一則以為節省經費，保管周密，風起雲湧，盛極一時，不久將來，或有更甚于現在，或竟變更設施者！均未可知，而只以目前之規模言之，由鄉之公墓設施，與平地一律，不以山脈有無為標準，純以地平廣狹論穴場，如此設施，葬于脫脈處者，未免多故，得脈者自少，若能以陳腐之舊道德為新事業，亦未使非補偏之一事也。此非泛泛者輕言得以糾正，潮流所趨，想為社會各個人之木根水源，當亦有革新之日也。復論夫平地之設施也。少占面積，增加生產，亦為救弊補偏當務之急，然則生日繁，多一分住屋，必多一分陰地，僅建立而不加變更，隆隆而起者，到外滿到滿目，可以增加生產之地，而任其荒蕪，亦非民生之道，似擬擇不須永久保存者，通令改觀，或則加以限度，此非風水與迷信上之限制，人生觀亦理當若是也。擴而言之，千古不朽者精神，非遺體也。有相當時期之保存可矣，何冀乎數千百年或則擇地者于其地面上加以相當之生產，俾仍有益于人生，亦未便非遷保存法也。茲志大概，聊貢將來之設施是矣。

應認識本書之要點

地理各書，諄諄論列者，不外陰陽順逆，八卦五行，有以先天論者，有以後天論者，有以格局論者，有以生死論者，閱者殊雖分辨，務得訣者方能運用，書云卦有卦之陰陽順逆，數有數之陰陽順逆，有同一陰陽順逆，此處言先天，而被處言後天。此處言八卦而彼處言局格者，諸如此類，不勝枚舉，經云陽從左邊團團轉，陰從右路轉相通，左為陽，子癸至亥壬，右為陰，午丁至巳丙，此形勢上之相對，理氣上自然之相配也，不知者從字義上推論，以為從掌上左挨右挨，即為陰陽順逆，或左轉右轉，即為陰陽順逆，不知天地自然之氣，陽在此，陰必在彼，乃左右相對，上下相配之謂言也。至論生剋，姜氏曰順則生旺，逆則衰死，生旺之氣為生，衰死之氣為剋，此挨星作法中之順逆生死也。二十四山雙雙起，共成四十有八局，此坐虛坐實，局格上之陰陽順逆也。挨星根據妙合之先天，元運根據天地定位之先天，同一八卦，妙用各殊，流行順序，根據洛書九數，消長得失，根據後天八卦，曰零曰正，以洛書合十分，宜山宜水，曰吉曰凶，以玄空妙合定，如坎一為上元初運之旺神，離九為衰神，此坎此離，以後天之方位論者，乃本運之大雌雄也。曰正神零神者，非後天南北之坎離，亦非先天東西之坎離，亦非洛書九數順飛逆飛出之坎離，乃天地自然妙合而成之坎離也，他如天地雷風山澤之斷語，無不皆然，理氣之必得心傳，研究理氣之難于入門，其原因亦不外乎此，摘數語，以聞者。

辨陽宅專論坐向之非

    房屋式樣，隨時代而變換，不若舊式房屋之亙古一式也。陽宅門路宅向，完全出於人為，非若陰宅之陰與陽，出于天然也。今世有所謂西式洋房者，門窗四達，空氣流通，往往有其宅南向，而正門出入或東或西者，不知者以為宅以正門為向，如正門朝東者，以朝東為坐向，正門朝西者，以朝西為坐向，正門朝南者，以朝南為坐向，而宅之或南或北不論矣，今世相宅老，大都若是，復有論以層數者，一二三層之五行不同，數亦不同，吉凶亦各有論斷者，比比是也。不知陽宅專重納氣，古式屋宇，以大門為總氣口，其納氣最足，故可以共大門為宅向，且宅向與大門向，往往前往一線，并有頭進二進三四五進之深，其左右并無邊門，不如今世新式之所

謂正門者，故其納氣一貫，并無多數層數之大建，立極簡單，看法較易，當今則否，故相宅者，每苦無坐向下卦起星之標準，各自論其短長，有甲以朝南論為吉宅，而乙或以朝東論為凶宅者，并有以建築時之元運下卦起星以為真的者，至如以游年等論陽宅者，根本已錯，茲姑毋論，要知陰宅重乘氣，兼論納氣，陽宅則重在納氣，而乘氣則次之，陰宅立極專一，無間數層數，前後左右，偏東偏西之分，陽宅即立極複雜，各間有各間納氣重輕緩急之不同，各層有各層納氣之不同，不論宅之坐向，專論宅之坐向，專論納氣方位之合時不合時，坐向之得失無關也。即陰宅亦何尚不然，經云向首一星災福柄，此向實指當面之一宮，重而言之，非坐山向首下卦起星之謂向也。當面一宮，與人最最接近，納氣之關係，與人最最密切，故云災福之柄，總之明乎立極之要旨，納氣方位，關乎人之得失，可以豁然矣，此方納得生旺之氣多，則雖無門路亦吉，此方納得衰死之氣多，則其門路雖納得生旺之氣亦凶，納氣之多寡，須視八國臨近之障礙物為斷，不專重夫門路也。門路納氣大，八國納氣小，則以門路為重，如門路或動氣方，為當運生旺之方，則南北東西，任何坐向均吉，如為衰死之氣，則任何坐向均凶，不繫乎坐向，全繫乎此方之宜動宜靜也。故二十四山，山山為吉，山山為凶，吉凶利害，乃陰宅乘氣，陽宅納氣之分耳，至其隨間論間之太極既定，則隨間論間之納氣亦明，納氣既明，則吉凶判然，若夫層數高低，豈有陰陽五行之分，下層則納氣歸一，以四臨必有相等之建築物

也。上層則八國空曠，納氣散而不一，其吉其凶，數與下層不同，至最上層，則情形又異，納氣又不同，其門窗大小，啟閉久暫，與納氣上大有關係，在相宅者慎密而運用之可也。

論立極

    書曰物物一太極，有物必有極，有極必有物，物即是極，極即是物也，地理之論極，以人為極也。地既而為墓，則墓中有人，地既而為屋，則屋內有人，既築墓而末登穴，既建屋而未入宅，則無極也。無極則無八方宜忌之分，有極矣，然後八方有定，吉凶有關，此陰陽宅之立極，為吉凶悔吝之動幾也。經云識掌模，太極分明必有圖，此陰地乘生氣之太極也。至論陽宅立極，住屋以臥床為極，店堂以帳桌為極，此二者，皆人常駐之所也。故以為極，外來動氣，雖在宅之東，而當入宅內之西者，當以納得西方之氣論，外來動氣在宅之南，而人極亦納得南方之氣者，以納離氣論，在人極之北者，以納得北方坎氣論，補救之道，所以有移其桌位床位，而

門路一仍其舊，吉凶竟懸殊者，或則移其門路，而桌與床，仍一仍其舊，吉凶頓大不同者，納氣之吉凶，即桌位床位之得失也。不知者以為毫無出入，何來趨吉避凶之分，甚至有不明納氣之原理，而以桌位床位定其坐向者，太極未變，何來方位之遷移，趨避之分辨哉，宅極與間極不同，宅極以中心為主，分其動靜方位，宅運之得失惟此，上論各點，乃間極之分耳，修造動作，當以宅極為主，間極無干也。宅極關乎全體，間極關乎局部，陽宅與陰宅立極不同點，惟其如此。

附論土葬與火化

    中原食土還土，歷尚土葬，漠北食肉還肉，習尚獸葬，食植物為生，謂之食土，食鳥獸為生，謂之食肉，僧道迷于仙佛，歷古有尚火化者，今世人煙稠密，生計頻繁，人民亦有習尚火化者，意為火化清潔，且不占地而生產，相習以為民生大德，要知人為萬物之靈，父母養育之恩，昊天罔極，百年後厚禮以葬之，心尚以為未安，若一見火化，于心何安，且當新喪之際，衣冠端正，面目如生，豈忍付之一炬，不謂人類全重孝道，即家禽動物，不害于人者，人尚不甚殘害之，何況于父母骨肉之恩，若謂費于衣棺，侵占地面，盡有薄葬深葬辦法，何取于火，蓋釋道者，本無後啟血脈之誼，早置父母養育之恩于陌路之中，認老僧老道為父老，骨肉分離。已非一朝一夕，究于情感無稽也。百年而火化之，歸之于仙佛，理無不當，若在家之流，理非所宜，火化而親屬子女目所不睹，鼻所末嗅，意為黑白者，我父我母之骨灰，拾而藏之，即以為已盡孝道，甚至于有不悖父母遺囑為言者，吁亦可痛矣，父母祖宗遺志，本不可違，以為惟火化之志可違，違之而并不以為不孝，惻隱之心，人皆有之，人道主義，人皆有之，獨于父母火化而無之，則不可也。若竟火化之，若令子女親自瑞之于烈火之中，目睹其火化，鼻嗅得煙霧瘴氣，心不酸痛，目不淚下者，恐絕無人也。設或不然者，吾知其為非人類也。火化而曰火葬，于理已屬牽強，視曰葬者藏也，寶藏而珍藏之，于禮雖不分厚薄，于孝道，于人道，實有兩全其美者，古之所尚，曠觀東瀛，其歷尚火化者，殊有離于禮義人道之訓矣，中原道義之邦，地廣大眾，殊有所不然耳，姑混數語，以供會後之研究人道與地學者。

考證

青 囊 晉書郭璞傳，有郭公者，客居河東，精于卜筮，璞從之受業，公以青囊中書九卷與之，由是遂洞五行天文。筮之術，今堪輿之有青囊本此。

黃石公 漢張良，嘗于下邳圯上遇老人，授以書一篇，曰讀此可為王者師，後十三年，見穀城山下黃石即我矣，故世稱圯上老人，又稱黃石公，良讀其書，遂佐高祖定天下。

郭 璞 晉聞喜人，字景純，博學有高才，詞賦為東晉之冠，尤妙于陰陽曆數五行。筮之術，所占多奇驗，所著書有爾雅注，山海經注，楚詞注等等，計數十萬言，後為王郭所殺，王郭晉東晉人，王導之從兄，元帝時，恃功專權。

赤松子 古仙人名，史記張良傳，願棄人間事從赤松子遊耳，一說赤松子為神農時之雨師。

楊筠松 唐堪輿家，著有撼龍經，疑龍經，葬法倒杖諸書，宋史藝文志，稱為楊救貧，江西贛州人，掌靈臺地理學，官至金紫光祿大夫，廣明中，黃巢犯關，竊禁中玉函秘術以逃，後往來于虔州云云，查虔州屬江西贛州府。

曾求已 唐時人，字公安，為楊筠松之門人，贛人。

張 良 秦人，字子房，家五世相韓，謀為韓報仇，擊秦始皇于博浪沙，誤中副車，高祖起兵，良常為畫策，及即位，以功封留候，晚好黃老，學神仙辟穀之術，以功名終。

賴文俊 宋處州人，字太素，當官于建陽，好堪輿之術，棄職浪遊，自號布衣子，故世稱曰賴布衣，所著有催官篇二卷，于陰陽五行生剋制化，能言之成理，處州，今浙江麗水縣，建陽，今福建建甯府。

青囊經上卷化始，為夭地開闢之道。

　經曰，天尊地卑，陽奇陰耦，一六共宗，二七同道上 八為朋，四九為友，五十同途，闔闢奇耦；五兆生成，流行終始。

    此節引申一篇之旨，從天地尊卑陰陽二氣說起，為地理作用之法，乃天地陰陽自然之理，為大易之要道，河洛之根源，聖人作易，取天尊地卑無形可見之氣，畫陽奇陰耦有形可見之象，為推求天時地利人和，有可據之理，由是可知有可見之形，皆胚胎於無形可見之氣，大學所謂氣以成形，而理亦賦焉是也。理通則道合，乃天地自然之道，故本篇開口即從天尊地卑說起，此陰陽之最大者也。萬事萬物之消長變化，莫不從天地陰陽自然之氣所策動，大動則大變，小動則小變，有大自然之尊，乃有地自然之卑以配之，非天之尊，無以配地之卑，非地之卑，無以配天之尊，地學上所謂陰陽相配者是也。下旬云陽奇，陰耦者，單數日奇雙數日耦，以陽之象，配以數之一，故畫卦陽爻一畫，數之三五七九隸焉，以陰之象，配以數之二，故畫卦陰爻兩段，數之四六八十隸焉，從無形之氣中，設出有形之象數，俾無據者有據，無法者有法，即所謂無極而太極也。于是河洛之圖數繫焉，八卦之象體立焉，以陽之一三五七九，配陰之二四六八十，謂之天數五，地數五，以一二三四五，六七八九十，分為上下兩片，除五十居中不言，即以一二三四為上元天一片，六七八九為下元地一片，上下相配，所以一六共宗也。二七同道也。三八為朋也。四九為友也。五十同途也。此即本諸天尊地卑，陽奇陰耦之義，畫為象數，分為陰陽，以定先後天體用二卦之理也。先天一二三四為半片，五六七八為半片，不相錯雜，後天乾坎艮震為半片，巽離坤兌為半片，體卦之方位，用卦之挨排，山水之取

捨，有條不紊，體用山水，各為一片，互相闔闢，彼此奇耦，五行之兆造，萬物之化始，皆基于此，非人力所可勉強，其生成也此氣，其流行也亦此氣，其終始也亦莫非此氣，天時之消長，地利之得失，人和之吉凶，皆不能出其範圍，順之則生而吉，逆之則死而凶，所以生養死葬，知有所趨避之法，楊公看雌雄之一曰，乃兆于此矣。

　八體宏佈；子母分施，天地定位，山澤通氣，雷風相薄，水火不相射。

此節指出玄空體卦之作法，世稱先天為體，知其一，不知其二，何論作法，天地自然之氣，自然之理，繫乎此八體之中，大玄空九章作法，亦繫乎此八體之中，八體之氣，佈滿于六合之間，其曰宏佈者，山河大地，織些毫芒之間，無微不至也。乾剛純陽之氣，坤柔純陰之質，氣質相濟而兆化育，有化育，而後子母兆焉，其日定位通氣相薄不相射者，子母自然之分施，自然之化始也。父母交而生六子，六子各自為父母而生孫，此八體宏佈之宏佈，子母分施之分施也。宏佈有自然之方，分施有自然之則，其曰玄空三大卦者此也。其曰子母公孫者此也。楊公挨星之法，乃兆于此矣。

　中五立極，臨制四方，背一面九，三七居自，二八四一八，縱橫紀綱。

此節指出玄空用卦之作法，世稱後天為用者是也。體主靜，用主動，故體卦雖有宏佈分施之變，故雖變而仍靜，二十四龍管三卦，其體千古不易，用卦則無一息之停留，經所謂流行之氣是也。中五為萬事萬物化生之始，語所謂萬物土中生，人事發號施令，國係乎中央，家係乎家長，亦猶是耳，洛書戴九履一，左三右七各語，皆由于中五立極排來，非偶然也。中五為主宰之所，隨氣變遷，寒來則暑往，暑來則寒往，來而復往，往而復來，無一息之停，一二三四，六七八九，各有主政之時期，陽極于九，陰極于六，體用相參，各有修短，母為子息之胚胎，地為萬物之滋生，所以數始于一，形成于地，終于九，極于天，三男三女，各自統管，男子治外，而不離于父，女子治內，而不離于母，父母休養，子女分施，縱橫顛倒，自有紀綱，運雖以序而推，卦則雜亂無章，重在數，不在卦，其流行者數也。非卦也。金龍者，至動之氣，隨數以辨取捨，隨卦以定方位，有形之動氣，與無形之金龍相配合則吉，有形之金龍，與無形之動氣相交戰則凶，金龍既辨，吉凶自明，曾公所謂先看金龍動不動也。無形之金龍，隨用卦流行之氣而交替，有形之金龍，隨用卦無形之卦位而辨別，形氣兩合，紀綱自立，此所以體用二卦之說，聚訟千百年也。參乎此先後天前後十二句之作法，可以一言立曉矣。

　陽以相陰，陰以含陽，陽生于陰，柔生于剛，陰德宏濟，陽德順昌。

玄空金龍二者，上節已詳言之矣，本節說明雌雄之妙用，天地大雌雄也。男女亦陰陽之一也。天氣何以下降，陽以相陰也。男先于女，陽以相陰也。地氣何以上升，陰以含陽也。婦隨于夫，陰以含陽也。陽生于陰者，無形之陽氣，皆生于有形之陰質也。地得天之陽氣而生萬物，萬物得天之陽精而生于陰質之地，陽生于陰之意也。柔生于剛者，萬物有形之柔質，皆得無形之剛氣而生，陽中有陰，陰中有陽，柔中有剛，剛中有柔，陰陽剛柔，不能須臾離也。故天無地不能降，地無天不能升，能降能升者，乃天地自然之雌雄，自然之相配相見相交也，男無女不成，女無男不配，男女相配而成家庭，而生子女，乃天地自然之配合，自然之造化也。陰德宏濟者，地生萬物而無處不生也。母育子女而無所不至也。陽德順昌者，地既生萬物，而天氣無所不施，而使萬物順昌也。母既生子女，而為父者，無不使子女順昌之也。所以養育者母，教育者父，子女之養育與教育，皆父母宏濟與順昌之力也。乃出于天然，非出于人為也。以之言地理上之陰陽雌雄，蔣公以山與水相對一語，謂石破天驚，鬼當夜哭，的為肺腑之言，曾公謂天下諸書對不同者，捨形跡上著眼，真天下諸書對不同矣，陰陽何在，雌雄何在，遠在天邊，近在眼前，識者然余之說否乎。

　是故陽本陰，陰青陽，天依形，地附氣，此之謂化始。

本節皆化始之旨，故言氣不言形，以陰陽之最大者而言之，陽本陰，陰育陽，所以天依地之形而為天，地附天之氣而為地，所以成萬物化生之始，萬物之所以化始，皆基于天地自然之化始而成，有陰必有陽，有陽必有陰，所以天地間萬事萬物，莫不有陰陽二氣。世未有純陰純陽者，亦未有無陰無陽者，捨陰陽而外，別無他物，世稱天地人曰三元者謬矣，細玩本節四句中，本欲依附四字，與陰陽天地，戀戀不捨，互相依附，天地只有陰陽二氣可知矣，何來第三者參加其間，萬物者，皆陰陽二氣所化始而成也，第三者只能與第三者本位相交，不能與其他相交而成物類也明矣，試以上中下三字象形言之，一畫象地平，物在地平之上曰上，物在地平之下日下，中則上下貫串，別無他物，得乎上下二氣，不勻串通，毫無輕重者曰中，中之上半屬于上，中之下半屬于下，于此亦可知上下之間，別無另有一氣，云中氣者，上下二氣相合而成也。陰陽二氣相和而成也。所以萬物為陰陽二氣之象，萬物各備陰陽，所以能成為一物，所以物物一太極，再以卦理論，陰在上，陽在下，為上字屬天。陽在上，陰在下，為下字屬地，中字以一豎  貫串，于理更顯，再以豎  之意義言之，陽氣動于陰陽二氣之中，即謂之中，所以陽極于九，陰極于六，易有初九九二，初六六二之道，陽動于中，陰含于外，所以四時殆謝，陰陽消長，乃天地自然之氣，鄙意只有上下兩元者本此，質之高明以為何如。

青囊經，中卷化機，為天地動靜之道。

　經曰，天有五星，地有五行，天分星宿，地列山川，氧行于地，形麗于

  天，因形察氣，以立人紀。

上卷言天地陰陽無形之氣，以奇耦之數，假設有形之象，以陰陽之象，表示剛柔之質，氣以成形之意，略露一斑，本篇曰化機者，有形之象也。有形之象，皆發于陰陽無形之氣，所以開卷即說何以地有生金木水火土之五行，因天有金水水火土之五星也。何以地列山川，因天分星宿也。天有無形之氣，所以地有有形之質，地有五行山川，因天之五星星宿有形之氣行于地，地面所生有形之象，所以皆肖象于天之有形之星，星者有形之氣也。物者因氣成形之象也。所以因其形而知其氣，形方則氣方，形圓則氣圓，吉則吉而凶則凶，善則善而惡則惡，形性不同，天氣之不同也。地理即性理，孟子所謂性本善也。荀子所謂性本惡者亦是，人得天之氣地之體，而形性各各不同，南方風氣柔弱，北方風氣剛強，氣使然而體使然也。因地之形，察天之氣，而後知人之綱紀，地理形家有種種象形，如筆架山和尚山貴人探頭等等，得其形，得其氣，其家自有貴人僧尼宵小等人發現，人紀與人事之立，由于形氣之所使，亦理勢然也。天玉有四神奇一語，奇在得形，又在得氣，所以能代代著排衣也。天地形氣可立人紀之道有如此，其地傑出之山水多，傑出之人才亦多，窮惡之山水少，窮惡之人類亦少，世云地靈人傑，誠哉是言也。

　紫微天極；太乙之垣，君臨四正；南面而治，天市東宮！少微西掖，太微南垣；旁照四極，四七為經，五德為緯，運斡坤輿，垂光乾紀，七政樞機，流通終始。

此節以天象引證地理挨星之妙用，紫微垣居天之中，為天之中樞，故世稱中央曰中樞者，亦法天象地以及人事之意也。洛書中五立極，臨制四方，先天二五妙合，抽爻換象之意，皆發端于此，垣者牆也。模形也。猶城之有垣牆也。河洛先後天卦象，莫不有垣牆之模形，法天象地，亦猶是耳，五十為陰陰二氣發端之所，猶天樞也。二五為二氣發號施令之爻，猶君臣之象也。君者至尊至貴之代名詞耳，在天以太乙名之，在地以中央名之，在人以長官與主席言之皆是！有城垣矣，勢必有東西南北之門，以通出入，有中央政府矣，勢必有各院部各政府機關之組織，以通號令，天有天極，而後有天市東宮，少微西掖，太微南垣之分配，各司其司，再以四七二十八個星宿，列于周天為經，以金本水火土之五星，列于黃赤道之間為緯，有宮垣，有經緯，而天象定矣，人事亦然，地理之挨星，亦法天象地之意，星以貪巨祿文武破輔弼名之者，根據洛書九數八卦之代名詞耳，實則一索再索三索，乃陰陽之結晶也。有其名而一切作用，易于主宰，易于呼喚，天地陰陽自然交媾之氣，長中少之六子，運斡流通于此四極之際，三才化育，不能出此範圍，始于此，終于此，始而終，終而復始，循環無端，消長靡定，天地人三才合一之道也。地理挨星作法，聚訟千年，有左挨右挨入中分順分逆挨去者，有從向上坐山挨排而去者，有以羅經上之紅黑字分其陰陽順逆挨去者，統名之曰挨星，不勝枚舉，明乎本節十四句法天象地之意，真正之陰陽自明矣，三垣列宿，千古不易，天體旋轉，三垣七政，豈能各自為政，必藉三男三女，隨氣司政，所謂流行之氣也。本節為綱，其條目散布于奧語天玉諸經文，容後續詳。

    （附註）凡進奉于天子曰御，在旁扶之曰掖，載而行之曰輿，皆形容

詞。

　地德上載；天光了臨！陰用陽朝，陽用陰應，陰陽相見，福祿永貞，陰陽相乘，禍咎踵門，天之所臨，地之所盛，形止氣蓄；萬物化生，氣感而應，鬼福及人。

本節說出地德上載天光下臨二語，已指有形者而言之矣，非上卷化始之空而無際也。能載則有物可知矣。有光則有物亦可知矣，地之所以成形而能載，乃天光下臨之功，光者乃陽氣之有形者也。形不離氣，氣不離形，先有氣而後成形，地理上之形勢理氣本此，世有重形勢而輕理氣者，有重理氣而輕巒頭者，有貴陰而賤陽者，皆不明天地自然之陰陽，自然之形氣也。二者萬不能分離，陰無陽不朝，陽無陰不應，換言之，即體無用不驗，用無體不靈是也。世之言體用者，皆非先天八體之體，後天九氣之用也。乃各自為體，各自為用之體用也。能合于原理者鮮矣，大都皆以干支八卦為言，干支之原理何在，八卦之原理何在，不察也。真正之相見，真正之相乘，形氣合一不明也。曾公青囊序述楊公看雌雄之旨，重用看字認字察字望字，于理更為顯明，周公相陰陽觀流泉，重用實字，地理重物質，非。而屬相，于理亦更顯矣，古人公忠體國，真誠待人，何後人不明之至，而以卜名之哉，。之理在乎觸機，相之道在乎物體，楊公以雌雄名之者，有象可見也。再以相見相乘二意細玩之，無物質，何以能見，何以能乘，凡目所見身可乘老，皆有形之象也明矣，相見則吉，中和之氣也。相乘則凶，太過不及之義也。乘屬怪乖之象，故主凶，形合而時合者相見，形合而時未至者，雖相見而福祿遲遲也。形不合而時雖至，或時未至者，皆相乘矣，時未至則禍遲，時既至則咎速，理勢然也。以地理言則如此，實乃天地人三才一貫之理，下旬云天之所臨，地之所盛，形止氣蓄，萬物化生數語，即三才一貫之道，形止氣蓄一語，為相地最難能可貴者，葬經云，葬者藏也。乘生氣也。形止則氣蓄，氣蓄之所，即生氣會萃之地，先人之遺體，得此會萃之生氣，氣感與若于若孫息息相應，自然先人之陰靈致福，而後人亦福矣，語所謂親安則子安是也。地理憑證唯此，對上人身後可略盡孝道者惟此，今而後，務從研究學理上著意，追求孝道及土地生產上著意，能兩全其美，更為合情。

　是故天有象，地有形，上下相須而成一體！此之謂化機。

    本節總結本篇化機之一曰，曠廓無際之清氣，似無物而實有象，七政列宿，有一定之經緯，有一定之分野，此非天之有象歟，有輕清之天氣成象，而後有重濁之地氣成形，天地相對，即陰陽相配，形之相對，即氣之相配也。故地理作法，處處重用相對相配，俗稱地師日陰陽者，以地師善觀山水陰陽，與八卦體用之陰陽也。山水既配，雌雄自合，再求先後天體用二卦之交會，方可以言玄空六法，然世之相陰陽者，大都不從眼前所見之陰陽，與玄空中真正之陰陽為陰陽，而以捕風捉影干支紅黑左挨右挨混亂顛倒為陰陽也。不知陰陽配合，出于自然，玄空中之雌雄相配，乃出于天成，非人力可以隨便挪移也。其曰上下相須而成一體者，此雖指天地間萬物之成為一體而言，按相須二字，何等重要，男女相須而成夫婦，成家庭，凡世之交情交通交易交涉者，莫不從相須而來，反之則陰陽孤獨，爾為爾，我為我，不能成萬物，不能成世界，理勢然也。推而至于地理作法，何獨不然，為安親而研究地學者，為便利社會而造福鄉者，研究陰陽，當從研究青囊中之陰陽始，否則俗說紛紜，無所適從矣，惟易為哲理之一青囊所載，處處是哲理，玄妙深奧，養吾不敏，故處處以世俗來引證，識者未免見晒，然欲求徹底，不得不然，大易處處以人事言，亦猶是耳，語云醉翁之意不在酒，借此以明原理耳，供之在我，求之在人。公輸子能以人規矩，不能使人巧是也。楊公曾公，豈欺我哉，化機者，化始之始而成一物也。機者所以發矢，凡發動所由之始也。皆謂之機，起于毫芒，動于天地，換

言之，即太極即玄空是也。以之言天時，言地利人和，其動點皆繫乎機之一字，化始無形，化機有象，其巧在乎一點，天地合而言之，一機也一點也。物類與人事，各有一機也。造化之始，皆繫乎此，本篇曰化機者，有象而已動，已動而未成之象也。

青囊經，下卷化成。為天地生成之道

　經曰。無極而大極也。理寓于氣，氣囿于形，日月星宿，剛氣上騰，山川草木，柔氣下凝；資陽以昌，用陰以成；陽德有象，陰德有位。

此節總括化成之旨，每句皆對待而言，所謂有陽即有陰，有陰即有陽，一動一靜，一實一虛，為雌雄交媾之理，太初本無極，混混沌沌，無分陰陽，無分上下，混沌開而太極分，此云無極而太極者，乃發語詞，啟發下旬化成之意，陰陽之理，寓于陰陽二氣，理者道義也。陰陽二氣之理，于道義測之，使之有象，使之有形，參以三才，繫以大易，皆本乎此，氣之消長，以理測之，形之尊卑，以氣度之，所謂理寓于氣，氣囿于形也。日月星宿，有象之剛氣也。山川草木，有形之柔質也。上之能成象者，用陰以成也。下之能成形者，資陽以昌也。萬物如此，惟人亦然，人之所以能成人者，皆父母養育之恩，方以成之也。陽德動而有象，陰德靜而有位，父精母血，亦一理也。以之言植物花果亦然，種子，陽德之象也。產生之地，陰德之位也。以之言地理山水作法，玄空挨星，陽德之象也。山水動靜，陰德之位也。奧語云，雌與雄，交會合玄空，雄與雌，玄空卦內推者，乃形勢理氣各有雌雄也。目所見之雌雄，與目所不見之雌雄，須兩兩相配也。兩兩相配，則陽能用陰而成，陰能資陽而昌，資陽用陰，為相地最難能最可貴之事，形勢上之資陽用陰，從閱歷上著眼，尚可追求，理氣上之資陽用陰，務從書本上用功，然歧說紛紜，真訣難得，經所謂口口相傳，得訣者一言立曉是也。明乎上卷數節，或可推求而得之。

　地有四勢，自從八方，外氧行形，內氣止生，乘風則散，界水則止。

此節為城門要訣，為資生資死之所，為六法之一，經云城門一訣最為良是也。河圖重四勢，洛書重八方，四勢者，前後左右是也。八方者，四正四隅也。相地以穴為主體，龍砂水向為客體，城郭為四勢之一，城門為通氣之所，無城郭，則勢不聚，氣從何來，無城門，則氣不通，形從何止，四勢者，外氣行形也。八方者，內氣止生也。有外氣之行形，而後可求內氣之止生，地有有外氣而無內氣者則花假，山背山後，往往如此，地有有內氣而無外氣者則力弱，枝龍校結，往往如此，此以四勢八方分而言之也。合而言之，有四勢必有八方，有城郭必有城門，方為真結，四勢不完整，則生氣乘風而散，內有城門矣。則生氣界水而止，氣止則穴的上定之道也。氣脈之流行，有如江河大海之潮泛，非人力可以使之行則行，使之止則止，四面受風，則氣不能聚，四面蔽塞，則氣不能行，高而不受風，低而不受水，則陰陽和而氣聚，生氣一點，最難認識，善于陰陽者，方能辨之，辨之之法，皆從有形可見上著眼，或微微高起，或微微開陽，括而言之，即陽中有陰，陰中有陽也。再有城門界水，自然生氣蓄聚，作法中高低深淺，亦絲毫不能假借，或石中取土，其土質與普通砂土色澤不同，或土中取石，其石之形象亦與頑石有異，此皆生氣會萃之所成也。今世作穴，大都變通，百不得一，人人求吉地，何來如許天然之結穴，能避風避水，不著頑土亂石，有一點色澤之土可矣，得脈為先，得穴殊難，今世言穴者，大都如此而已矣，非真結之無存，乃時代變遷，山形水勢，不免為之變相耳，設或人人求真結，勢必安親而更不能安，欲盡孝道而更不能盡，暴露之罪，為之更甚，迷信云者，更為之盛，此所以蔣公勸人以一珠一泡一句一曲為是也。

　是故順五兆，用八卦．排一八甲；佈八門，推五運，定六氣。

本節六句，皆說明陰陽作用之法，即所謂太歲一法是也。太歲者即推求其某運某年某月之吉凶也。推求之法，須順五行兆造，亦即二五妙合之意，二五妙合而成八卦，八卦各有五行，先天為體之八卦，隨氣流行之八卦各有生旺衰死，體雖屬先天，用則以後天流行之氣為主，排六甲佈八門者，甲子甲戌甲申甲午甲辰甲寅也。運之修短由此分配，流行太歲，由此排算，八門者，即休死傷社開驚生景，乃後于八卦之代名詞也。此中作法，殊難分曉，簡而言之，即體卦為主，用卦為客，體卦千古不變，用卦隨六甲隨八門而流行，形氣相合，以辨吉凶，下旬云推五運定六氣者，乃推求某運某年之吉凶，推求某年中某一時令之得失也。醫家診脈用藥，有五運六氣之分，地學家修造動作之剋擇，以及判斷已成未成之墓宅，均以此太歲法為主，有宜乎溫厚之氣者，有宜乎嚴凝之氣者，即推五運定六氣之作法也。其推定之法，當然以四季時令為主，五子一周為一氣，六氣為一年，再與先天羅經十二支相為表裡，經云辰戌丑未叩金龍者，以其為四方之氣也。四方之氣，各各不同，所以立向剋擇趨避之法，亦各各不同，推有一定之法，定有一定之則，理勢然也。世俗以二十四山之干支八卦五行，合以年月日時之干支五行論生扶者，非大玄空體用二卦之作法，人人得而知之，古人何用經典，禁中玉函，楊公何用竊取，于此可知其秘藏之價值矣。

　明地德，立人紀；因變化，原終始，此之謂化成。

    此節為總結一篇之旨，明乎陰陽地理之德運，人紀由是而立焉，上中下三篇，說明陰陽之原理，地理取用之作法，具備于玄空雌雄金龍挨星城門太歲六法之中，古人教人之旨，可謂詳且晰矣，明地德者，明乎以上六法之地德也。立人紀者，因地德而人之趨避焉，吉凶之氣，出于天然，趨避之法，由于人為，古人教人趨避之法，亦造福人間之舉，雖理可由人，而其數在于，世人往往有得吉地而葬凶者，或得凶地而葬之者，皆數也。有得明師而反懷疑，得庸師而反信仰之者，亦數也。世所謂一德二運三風水，的為明言，求地雖重，常以積德為先，一分福德，一分福地，造一分孽，受一分罪，理數然也。末句云因變化，原終始，此之謂化成者，乃萬事萬物，莫不由天地陰陽自然之消長，自然之變化，自然之終始而成，否極則泰，泰極則否，國家之興亡，人命之壽夭，人也亦天也。種善因，得善果，人也亦天也。始于此，終于此，不能出其範圍，天理地理人情，三才一貫，人能積善于家。造福社會，豈無天眼之報，其云變化曰因，其云終始日原，細玩原因二字之意義，其發紉與反映之關係可知矣，人為萬物之靈，得造化之獨特，可以隨感而應之，順之則生，逆之則死，用之于地理上之形勢理氧，一地有一地之變化終始，一局有一局之變化終始，修短大小，各各不同，非可一例言之也。變化之大小不同，化成之結果亦異，化成云乎哉。

